Gejza von Radványi

Gejza von Radványi (, rodným menom Géza Grosschmid, * 28. september 1907, Košice – † 27. november 1986, Budapešť) bol maďarský filmový režisér, kameraman, producent a spisovateľ.

 Život a filmografia 
náhľad|Rodisko na Mäsiarskej ulici 35 v Košiciach.
náhľad|Hrob Radványiho na cintoríne v Budapešti.
Narodil sa ako Géza Grosschmid, no neskôr si vzal meno Radványi po matke svojho otca. Jeho brat bol spisovateľ Sándor Márai. Géza von Radványi debutoval v žurnalistike následne od roku 1941 začal pôsobiť v kinematografii a filmovom priemysle. V 50. a 60. rokoch 20. storoči sa zameral najmä na tvorenie populárnych filmov, ktoré by za predpokladu európskych koprodukcií konkurovali Hollywoodskym štúdiám.

Začal na konci štyridsiatych rokov 20. storočia, s filmom Somewhere in Europe () a Women Without Names (), boli to neorealistické drámy bez koncesie zamerané na vojnu a povojnové obdobie. Počas 50. rokov 20. storočia Radványi zmenil svoj štýl filmami ako: L'Étrange Désir de Monsieur Bard (), s Michelom Simonom a Geneviève Page, a predovšetkým úspech jeho pretvorenia Mädchen in Uniform () s Lilli Palmer a mladou hviezdou Romy Schneider. V rovnakom desaťročí vydal aj Douze Heures D'Orloge, triler založený na scenári Boileau a Narcejaca, s Linom Venturom a Laurentom Terzieffom, ako aj „slapstick“ komédiu, An Angel on Wheels s Romy Schneiderovou a Henrim Vidalom.

Počas 60. rokov bol viac ambicióznejší a vytvoril viaceré 70 mm koprodukcie, ako napríklad Uncle Tom's Cabin () s Mylène Demongeot a Herbertom Lomom a Der Kongreß Amüsiert Sich s Lilli Palmer, Curd Jürgens, Paulom Meurissom a Françoise Arnoul, obe produkcie neboli veľmi úspešné.

Naopak, prekvapivo napísal scenár pre úspešný film, v ktorom si zahral Louis de Funès s názvom Piti Piti Pa (), réžíroval ho Serge Korber. Jeho film z roku 1961 Das Riesenrad bol súčasťou 2. Moskvského medzinárodného filmového festivalu. Jeho film Uncle Tom's Cabin z roku 1965 bol súčasťou 4. Moskvského medzinárodného filmového festivalu. V roku 1979 spolu s Justom Jaeckinom napísal scenár k filmu Girls s Anne Parillaud.

Radványi sa v roku 1939 presťahoval do Budapešti a v rokoch 1946 – 1947 študoval na Univerzite divadelného a filmového umenia (). V roku 1947 sa presťahoval do Talianska. V rokoch 1952 – 1953 natáčal vo Francúzsku. Od roku 1954 bol učiteľom na Vysokej škole filmu v Mníchove a nakoniec sa v roku 1977 presťahoval späť do Budapešti.

Gejza von Radványi ukončil svoju kariéru skromnou produkciou publikovanou v jeho domovskej krajine s názvom Circus Maximus v roku 1980.

 Pamätné tabule 
 2016 – Mäsiarska 35 v Košiciach

 Publikácie 
Publikoval množstvo kriminálnych románov:
 16 Heures au Paradis, novela, Éditions de Trévise, Paríž, 1974.
 Troubles, novela, Éditions de Trévise, Paríž, 1975. 
 Les Otages de la nuit, novela, Éditions de Trévise, Paríž, 1976. 
 Chantage sur canapé, novela, Éditions de Trévise, Paríž, 1978. 
 Drames de dames, novela, Éditions de Trévise, Paríž, 1980. 

 Referencie 

 Iné projekty 

 Externé odkazy 




 Zdroj 

Kategória:Maďarskí režiséri
Kategória:Kameramani
Kategória:Filmoví producenti
Kategória:Maďarskí spisovatelia
Kategória:Osobnosti z Košíc